(สร้างจากเรื่องจริง)
(ปี 2009 พัทยา ประเทศไทย)
แล้วรู้สึกยังไงบ้างคะ
กับการประกวดมิสอินเตอร์เนชั่นแนลควีนวันนี้
ประหม่ามากเลยค่ะ แต่ก็ตื่นเต้นที่จะคว้ามงกุฎมาครองแล้ว
- ฟังดูมั่นใจมากเลยนะคะเนี่ย - ใช่แล้วค่ะ
(นี่คือตัวฉัน)
(ปี 1981 โอซาก้า ญี่ปุ่น)
ทรงผมของฉันเปลี่ยนเป็นทรงใหม่
(มัตสึดะ เซย์โกะ)
เธอบอกว่าฉันนั้นดูเปลี่ยนไป
ท่าทางเธอนั้นช่างดูเขินๆ ซะไม่มี
ตอนที่เธอนั้นเดินผ่านฉันไป
ทำบ้าอะไรอะไรเนี่ย ไปเตรียมตัวสักที
เลิกเล่นได้แล้ว ไปแต่งตัวไป
พี่น่ะติ๊งต๊อง
เพลงจะจบแล้ว ให้เขาเต้นไปเถอะ
ท่าทางเธอนั้นดูจะลังเลตลอดเลย
เหมือนซ่อนตัวไว้หลังม่านพรางตา
เฟรช เฟรช เฟรช!
เปิดประตูสู่คิมหันต์
แล้วพาฉันไปยังที่ใดสักแห่ง
เฟรช เฟรช เฟรช!
หน้าร้อนจะเปิดประตูบานนั้น
แล้วพาเราไปในแบบที่ตัวเราเป็น
ไอ้ผู้ชายใจหญิง!
ไอ้ตัวประหลาด!
ไอ้ลักเพศ!
ก็ฉันชอบชุดนี้นี่นา แล้วก็ชอบเพลงนี้ด้วย
ทำไมต้องหัวเราะฉันด้วยเล่า
เผ่นกันเถอะ!
ต่อไป
ตั้งแถวซะ
พร้อม!
รถรามากมายแล่นผ่านเราไปมา
ส่วนเรานั้นเดินบนถนนคนละสาย
รู้ป่ะ วันก่อนฉันซื้อบรามาตัวหนึ่งล่ะ
- บราเหรอ - สีอะไรอ่ะ
- สีชมพู - ชมพูเหรอ น่ารักจัง
เธอเล็กลงนี่นา
เล็กลงที่ไหน หน้าอกฉันใหญ่ขึ้น
- จริงอ่ะ - ฉันคิดอย่างนั้นนะ
"รักฉัน" งั้นเหรอที่เธอบอกฉันมา
(ทาเคชิคุง ฉันชอบความสดใสของนาย)
ที่เธอพูดมานั้นจริงแค่ไหน
(จากเคนจิ)
(ถึงทาเคชิ)
ทุกคนกำลังจับตามองมาตรงที่ฉัน
เธอทำแบบนั้นกับฉันได้ไง
เฟรช เฟรช เฟรช!
อีแต๋วมาแล้วเว้ย!
ไอ้ตัวประหลาด!
ไอ้ลักเพศ!
เฮ่ย โอนิชิ
ทำไมต้องหัวเราะเยาะฉันด้วย
ฉันมัน…
ฉันมันเป็นตัวอะไร
ฉันเป็นอะไรกันแน่วะ
แกเมาแอ๋แล้วล่ะ วาดะ
จะเป็นอะไรซะอีกถ้าไม่ใช่หมอ
หมอเหรอ
อย่างฉันเนี่ยนะ
แกน่ะ พอได้เป็นศัลยแพทย์ที่รพ.ตำรวจ ก็ลาออกเลยใช่ไหมล่ะ
ถึงฝีมือดีก็จริง แต่แกมันแปลกคน
เฮ่ย ไปเจออะไรมากันแน่
เล่ามาหน่อย!
ไม่มีอะไร
ก็แค่…
ศัลยแพทย์น่ะไม่สนใจคนไข้เลย
พวกเขาแค่อยากผ่าตัดอย่างเดียว
ที่ศัลยแพทย์อย่างพวกแกสนใจจริงๆ น่ะ
ไม่ใช่คนไข้หรอก แต่เป็นส่วนที่ป่วย
งั้นคนอย่างวาดะทำอะไรไม่ทราบ
เป็นหมอศัลยกรรมความงาม เป็นคุณหมอรับจ้าง
พวกเราช่วยชีวิตคนโว้ย
แกพูดถูกแล้วล่ะ
ฉันอาจไม่ได้ช่วยชีวิตคน
อย่างเก่งก็เป็นได้แค่หมอเก๊ที่เปลี่ยนหน้าตาคน
แต่ว่านะ
อาชีพหมอคืออะไร
การรักษาคืออะไร
ฉันคิดเรื่องนั้นมากกว่าพวกแกเยอะ
- อย่าเขวี้ยงสิ - อย่าขว้างอาหาร
นี่ไงล่ะเนื้อที่พวกแกชอบนัก หั่นมันสิวะ!
ว่าก็ว่าเถอะ
ร้านนี้คึกคักจริงๆ แหละ
- ที่นี่ก็เป็นแบบนี้ตลอดครับ - เอ๋
- นี่ - หือ
พรุ่งนี้ ขอหยุดเรียนได้ไหมฮะ
รู้สึกปวดท้องน่ะ
พอพรุ่งนี้มันก็หายแล้วล่ะ
ย่านวดให้ไหมจ๊ะ
เดี๋ยวก็ติดเป็นนิสัยหรอก ลูกไปเรียนเถอะ
ไปก็ได้ฮะ
อ้าวพี่ จะไปโรงเรียนเลยเหรอ
ไอ้บ้า ไปห้องน้ำต่างหาก
นั่นสินะ
- กินสิๆ - จะกินเดี๋ยวนี้แหละ
ปล่อยนะโว้ย!
พอได้แล้วน่า
ไปตายซะไป!
ไปตายซะไป ไอ้ผู้ชายใจหญิง!
ขอดูหน่อยเถอะว่ามีหำอยู่หรือเปล่า
แต่งหน้าแบบนี้แกสวยขึ้นเยอะเลยนะ
- อย่าทำนะ! - กดมันเอาไว้เซ่!
เป็นอะไรจ๊ะ
คุณครูฮะ
มัน… ทนไม่ไหวแล้ว
ครูช่วยหน่อยได้ไหมฮะ
โอนิชิคุง
เธอไม่คิดว่าตัวเองก็มีส่วนผิดเหรอจ๊ะ
เลิกทำตัวตุ้งติ้งเถอะ แล้วก็ทำตัวให้เหมือนลูกผู้ชายกว่านี้
ทำตัวตุ้งติ้งนี่มันอะไร
ฉันก็แค่เป็นตัวฉันแบบนี้
ฉันเป็นตัวอะไร
ใครบอกฉันทีเถอะ
(โชว์เฮาส์) (โจดันผับ)
มาพักกันสักแป๊บ
ไม่ได้นะ เมงุมิจังยังยิ้มไม่มากพอ
- ค่า - เจนนิเฟอร์ จำท่าให้เป๊ะๆ
- ค่า - ส่วนมารุมิ
ติดสวยเกินไป ให้จัดเต็มกว่านี้
เดี๋ยวเราจะมาเริ่มกันตั้งแต่ต้น
แล้วก็…
เธอเป็นใครน่ะ
ฉันคิดว่าคุณดูสวยมากเลย
แต่ก็… รู้สึกได้ว่าคุณไม่ใช่ผู้หญิงธรรมดา
ก็เลยสงสัยขึ้นมา
ตาแหลมนะเราเนี่ย
คนส่วนใหญ่ดูไม่ออกหรอกว่าฉันมีไอ้จ้อน
คือฉัน…
ฉันอยากจะเป็นไอดอลแบบเซย์โกะจังค่ะ
จู่ๆ พูดอะไรออกมาล่ะนั่น
ให้ฉันทำงานที่นี่เถอะค่ะ
ฉันอยากทำเหมือนพวกเขาเมื่อกี้ ฉันอยากร้อง ฉันอยากเต้น
แล้วก็…
ฉันเพิ่งเคยเห็นอะไรแบบนี้
ฉันน่ะ…
ตั้งแต่สมัยเด็กแล้ว ที่ฉันอยากใส่กระโปรงฟรุ้งฟริ้ง
แต่พอเป็นผู้ชายก็เลยต้องนุ่งกางเกง
ที่โรงเรียนก็เรียกฉันว่าพวกลักเพศ
เรียกฉันว่าผู้ชายใจหญิง
ฉันรู้สึกเหมือนไม่ใช่มนุษย์ มันเจ็บปวดมาก…
หยุดทำตัวเป็นนางเอกละครโศกเถอะ
ชีวิตทุกคนก็แบบนี้
คนที่เจอมาหนักกว่าเธอน่ะ มีเยอะจนนับไม่หวาดไม่ไหวเลย
ถ้าคิดว่าเธอพิเศษนัก เธอก็จบแค่นี้แหละ
แต่ถึงอย่างนั้นก็เถอะ
เดี๋ยวฉันดูแลเอง
- พูดจริงเหรอคะ - กะเทยน่ะรักษาคำพูด
เป็นบางครั้งนะ แต่ช่างมันเถอะ
แต่ว่า ขอพูดให้เข้าใจชัดๆ ไว้ก่อน
ไม่ว่าเธอจะพยายามแค่ไหนที่ร้านนี้
เธอก็ไม่มีวันได้เป็นผู้หญิง
ค่ะ
แต่ที่เธอจะได้เป็นที่นี่ก็คือผู้หญิงนิวฮาล์ฟ
ขอบคุณมากค่ะ!
ห้องของลูกน่ะ โดนสุ่มสอบบ่อยกว่าห้องอื่นๆ
เบื่อจะแย่แล้วเนี่ย
เพราะอย่างนั้น หลังเลิกเรียนขอไปติวที่ห้องสมุดนะฮะ
ไปติวที่ห้องสมุดเหรอจ๊ะ
ทุกคนจะช่วยกันติวหลังเลิกเรียนฮะ
งั้นก็เอาเหอะ
ตั้งใจเรียนแล้วกัน แกเป็นลูกผู้ชายนี่
ก็แหงอยู่แล้วสิ
จริงป่ะเนี่ย ไม่เห็นพี่เคยอ่านหนังสือสักหน่อย
- ก็ไม่รู้สินะ - นายหุบปากไปเลยไป
อร่อยจัง คินปิระฝีมือแม่น่ะ
ขยันจริงๆ เลยน้า เคนจิของย่า
นี่
สักวันหนึ่ง เขาต้องเป็นหมอไม่ก็รัฐมนตรีแน่
- พยายามเข้า เคนจิ - ไม่ไหวหรอก
โอ๊ย อย่าพูดแบบนั้นกับลูกสิ เขาตั้งใจจะตายไป
ขอโทษนะคะ คุณย่า
หนูน่ะไม่อยากเป็นหมอหรือรัฐมนตรีหรอกค่ะ
หนูจะเป็น "นิวฮาล์ฟ" ค่ะ
ไปทำนมมาอีกแล้วเหรอ
- แขนเธอก็ดูอวบอิ่มขึ้นนะ - หุบปากเลย ปากไม่ดีนะนังนี่
เธอก็เหมือนกันย่ะ
พี่คะ พี่กินยายังไงเหรอ
วันละห้าครั้งแหละ
- เอ๋ - จริงอ่ะ
แบบนั้นจะไม่เป็นไรเหรอ
ฉันอ้วกแตกทุกวันเลย
แต่เพื่อนมนี่แล้วก็ถือว่าคุ้ม
นี่แหละฝันเป็นจริง
ฉันเข้าใจ รู้สึกเหมือนเป็นผู้หญิงเลยล่ะสิ
นั่นสินะ ฉันเข้าใจเลย
แหมๆ อย่างเธอน่ะนะจะเข้าใจ
ถึงเห็นแบบนี้ แต่ฉันฉีดฮอร์โมนเป็นปืนกลเลยค่า
แค่บังเอิญว่าฉันน่ะ ชอบฮอร์โมนเนื้อย่างมากกว่า
ฮอร์โมน!
- ฮอร์โมน! - ฮอร์โมน!
เดี๋ยวทำของคุณมารุมิก่อน
แล้วจากนั้นก็ของคุณอากิ แล้วก็…
เอ่อ…
หนูเด็กใหม่
ช่วยทีสิ
ไปเอายามาให้ฉันหน่อยนะ
อ้อ ได้เลยค่ะ
เด็กนั่นน่ารักจังแฮะ
ดูเป็นสาวสุดๆ!
- นี่ น่ารักจัง! - โอ้โฮ น่ารักชะมัด
และเพลงนี้นะคะ ของคุณยามาชิตะ คุมิโกะ "สาวสวยเส้นศูนย์สูตร ตึกตักๆ"
แม่ดวงอาทิตย์สีแดง
เธอร้อนแรงแผดเผา
ไปดื่มชากันไหมจ๊ะ
ไอความร้อนที่ระยิบระยับตา
ก็มีชีวิตชีวาเมื่อเธอเดินผ่านไป
ด้วยใบหน้าแสนสวยของเธอ
แววตาของเธอที่จับจ้อง
คือภาพสะท้อนของคิมหันต์
เอียงแว่นกันแดดแสนเก๋ไก๋
สายตาเธอและคุณก็สบประสานกัน
ทำให้คุณร้อนรุ่มแทบไม่ไหว
ความคิดเป็นอันลัดวงจรทันใด
ฟิวส์ลุกไหม้ไม่เหลือเลย
ใจร้าวรานของเธออาจโดนฉีกกระชากแหว่งวิ่น
เธอนั้นคือคนงามแห่งเส้นศูนย์สูตร
รักนั้นคือกึ่งเขตร้อนที่แสนระอุ
เธอนั้นคือคนงามแห่งเส้นศูนย์สูตร
ระวังไว้ด้วย อ้อมกอดที่เร่าร้อนของเธอ
ตึกตักๆ!
- นี่ค่ะ - ขอบคุณนะจ๊ะ
ตึกตักๆ!
เธอนั้นคือคนงามแห่งเส้นศูนย์สูตร
รักนั้นคือกึ่งเขตร้อนที่แสนระอุ
เธอนั้นคือคนงามแห่งเส้นศูนย์สูตร
ระวังไว้ด้วย อ้อมกอดที่เร่าร้อนของเธอ
ตึกตักๆ
ตึกตักๆ!
(คลินิกศัลยกรรมพลาสติกวาดะ) (ศัลยกรรมความงามและพลาสติก)
ก็บอกให้ทำๆ ไปเถอะน่า!
ผมจะต้องพูดอีกรอบเหรอ
ตาของคุณน่ะ ถึงทำเพิ่มก็ไม่ได้อะไรขึ้นมา
หนำซ้ำนะ มันจะบวมไม่หาย ทำให้คุณดูอย่างกับหมู!
มันจะไม่ใช่ตาสองชั้นแต่เป็นตาหมู แบบนั้นมันดีหรือไง!
อะไรของคุณเนี่ย
ฉันพูดขนาดนี้แล้วแท้ๆ แต่คุณพูดได้แค่นั้นเหรอ
ผมก็แค่บอกว่าแบบนี้จะดีกับคุณที่สุด
แล้วจมูกนี่ใครทำให้ ฝีมือแย่บรมเลย
ฟ้องเขาแล้วเอาเงินมาให้ผมแก้ให้ดีกว่า
พอกันที
ที่นี่แย่ที่สุดเลย!
ฉันจะไปคลินิกอื่น
อย่านะครับ แบบนั้นมีแต่เสียเงินเปล่า…
บ้าเอ๊ย
ขอโทษนะคะ
(คลินิกศัลยกรรมพลาสติกวาดะ) (พรีมาริน - โจดันผับ)
เราสองคนนี่สวยสุดๆ ไปเลยเนอะ
มันก็ต้องแน่อยู่แล้ว
ไม่ใช่เธอย่ะ
ฉันพูดกับตัวเองในกระจกต่างหาก
พออยู่มานานคำพูดคำจาก็เปลี่ยนไปเนอะ
เธอก็เอาให้ได้อย่างฉันบ้างสิ
- ไม่ล่ะค่ะ - ฉันล่ะเกลียดเด็กคนนี้จริงๆ
ขอโทษด้วยค่ะ
เห็นคุณหมอกำลังโวยวายน่ากลัว
ฉันกลัวน่ะค่ะ ก็เลยทิ้งนามบัตรร้านไว้
เอาจริงดิ
เอาเถอะ บางทีคุณหมอก็น่ากลัวจริงๆ แหละ
เดี๋ยวนะ
ลุคนี้เหมาะกับเธอมากเลย
เนอะ
ขอบคุณมากเลยค่ะ
แต่รู้ไว้นะ เธอน่ะ
จากนี้ไปตัวเธอจะล่ำขึ้นแน่ๆ
ฉันเคยผ่านมาแล้วล่ะ
เด็กที่โตช้า พอถึงเวลาก็จะโตแบบพรวดพราด
แบบพรวดพราดเลยแหละ
ถูกต้องเลยค่า คุณพี่
- ถูกต้องที่สุด - แล้วเธอกินอะไรเหรอถึงสภาพแบบนั้น
มีอะไรเหรอ เคนจิ
ไม่ค่อยสบายเหรอ
อาหารเป็นพิษมั้งฮะ
แต่ตอนนี้ดีขึ้นแล้วล่ะ
- ลูกดูหน้าซีดๆ - ไม่ต้องห่วงฮะ
คุณแม่น่ะ ไปนอนเถอะ
เธอน่ะ กินยาเยอะไปไหม
นี่ไม่ใช่สาเกนะ แต่เป็นยา
เดี๋ยวร่างกายก็พังหรอก
ขอโทษค่ะ
ฉันจะระวังกว่านี้
เข้าใจก็ดีแล้ว
ฉันเทศน์จบละ ไปได้
แต่จะว่าไปแล้ว ยังมีอีกเรื่องหนึ่ง
อะไรคะ
เดบิวต์ไง เธอจะได้เดบิวต์
พูดจริงเหรอคะ
ชื่อ "ไอ" เป็นไง
ไอ
ก็ชื่อในวงการไงเล่า
ชื่อ "เคนจิ" มันใช้ได้ที่ไหน
ชื่อ "ไอ" จะได้เป็นที่รักของทุกคน
ไอ
เจ้าเคนจิน่ะ ช่วงนี้กลับบ้านดึกจังเลยนะ
โรงเรียนก็ลาออกแล้ว มันคิดอะไรของมันก็ไม่รู้
ถ้าเป็นห่วงนักก็ไปถามเจ้าตัวสิ
ยัยโง่ นั่นมันหน้าที่ของแม่ต่างหาก
นี่ นี่ของแม่เหรอ
มันหล่นอยู่อ่ะ
แม่ไม่มีที่สีฉูดฉาดแบบนี้นะ
เอ๋
คุณคะ
ม… ไม่รู้ด้วยหรอก
คือ… ผมสัญญาแล้วนี่ ผมตัดสินใจแล้วว่าจะไม่นอกใจอีก
- อะไรของเขา - แย่แล้วพ่อเรา
ขอบคุณมากค่ะ
นี่คือศึกแย่งไข่ดิฉันเอง!
เป็นร้านที่พิลึกชะมัดยาด
รอยเท้ารอยเดียวที่ประทับบนผืนทราย
เวลาว่างเล็กน้อยที่มอบให้กับตัวฉัน
พอฉันหมุนตัวไป
มองเงาร่างลึกลับที่ห่างไกล
เขาก็วิ่งตรงมาหาฉันริมหาดทราย
แผ่นหลังของฉันรู้สึกเย็นวาบในทันใด
นี่นั้นหนาคือลางรักหวานจรุงใจ
มาหาฉันสิ
ที่จุดนัดพบ
อย่างสโลว์โมชั่น
ด้วยสัมผัสหวิวไหวนั้น
กวักมือเรียกเราเข้าไป
ที่จุดนัดพบ
อย่างสโลว์โมชั่น
ในสายตาของฉัน
คือภาพเธอ
แล้วคุณทำงานอะไรเหรอคะ
คงเป็นหมอล่ะมั้ง
จริงเหรอ
นี่ คุณหมอคะ
บนเวทีเมื่อกี้ฉันเป็นไงบ้างคะ
เธอหมายถึง…
ฉันน่ะ เพิ่งได้เดบิวต์วันนี้เองค่ะ
งั้นเหรอ
ผมว่าเธอดู…
เจิดจรัสสุดๆ เลย
เธอดูเป็นธรรมชาติมาก
เหมือนกับว่าเธอเกิดมาเพื่ออยู่บนเวทีเลยล่ะ
ผมเมาแล้วแน่ๆ
คุณแม่เคยเย็บกระโปรงฟรุ้งฟริ้งให้ฉันค่ะ
งั้นเหรอ
งั้นเธอก็ร้องประกวดด้วยชุดน่ารักๆ สินะ
พวกเด็กผู้ชายหัวเราะเยาะฉันใหญ่
ทั้งบอกว่าน่ารังเกียจ
ทั้งบอกว่าประหลาด
ประหลาดเหรอ
อะไรนะ
เปล่า
ผมคิดอย่างนี้นะ
เวลาบอกว่า "ประหลาด" เนี่ย ก็แปลว่าไม่ยอมรับใช่ไหมล่ะ
เพราะงั้นขอแค่มีคนยอมรับสักคน มันก็ไม่ได้ "ประหลาด" แล้ว
ฟังดูเห่ยเนอะ
พูดอะไรเข้าท่าๆ ก็เป็นนี่นา คุณหมอ
ถ้าคุณหมอพูดจริงล่ะก็ ฉันขอถามหน่อยนะคะ
อะไรเหรอ
- ขอแค่ไม่ใช่เรื่องยืมเงิน… - ไม่ใช่อยู่แล้ว
ตัดไข่ให้ฉันหน่อยได้ไหม
ไข่เหรอ
อัณฑะน่ะเหรอ
ฉันอ่านมาน่ะ
ตรงนั้นน่ะ สร้างฮอร์โมนเพศชายใช่ไหมล่ะ
ก็เท่ากับว่า
ตรงนั้นทำให้ฉันดูเป็นผู้ชาย
เพราะอย่างนั้น ถ้าเกิดฉันตัดมัน…
ก็จะเป็นผู้หญิงมากขึ้น
ทำได้ไหมคะ
ในทางทฤษฎี ไม่ใช่ว่าเราไม่สามารถ…
แต่มันไม่ได้ง่ายอย่างนั้นน่ะสิ
มันมีกฎหมายสุพันธุศาสตร์อยู่
การผ่าเอาอัณฑะออก…
การผ่าตัดไข่ออกไป ทำหมอติดคุกได้เลยนะ
ฉันไม่อยากให้คุณหมอถูกจับหรอกค่ะ
ฉันน่ะ…
ไอ้ที่มันห้อยต่องแต่งตรงหว่างขา ฉันคิดตลอดเลยว่าสักวันมันจะหลุดไปเอง
แล้วฉันก็จะได้เป็นตัวฉันจริงๆ
ฉันหวังไว้แบบนั้น
แต่มันก็ยังอยู่ตรงนั้นไม่เคยหายไปไหนเลย
ตอนนี้หนวดเคราฉันเริ่มขึ้น…
เสียงก็ต่ำลงๆ
ฉันทนไม่ไหวแล้ว
ไม่อยากเป็นแบบนี้เลย
ฉันไม่อยากมีชีวิตแบบนี้
ฉันเกลียดมัน
คุณหมอ
มีอะไร
จะอะไรซะอีก ฉันอยากผ่าค่ะ
ขอเวลาผมอีกหน่อยแล้วกัน
คุณหมอ
คุณหมอ ผ่าให้หน่อย
เรื่องนั้นไม่ใช่ตัดสินใจได้ง่ายๆ นะ
การรักษาจบลงแล้วครับ คุณทำได้ดีมากเลย
คุณหมอ
จบแค่นี้เองเหรอคะ
ครับ
รักษาให้ฉันด้วยเถอะค่ะ
รักษาฉัน… ให้มันดีกว่านี้ได้ไหมคะ!
การผ่าตัดสำเร็จด้วยดีครับ
เราช่วยชีวิตคุณไว้ได้
ไม่จริงเลยค่ะ
เป็นแบบนี้ ฉันจะใช้ชีวิตได้ไงกัน
คุณหมอ
เป็นอะไรหรือเปล่าคะ สีหน้าดูเครียดๆ
มันหมายความว่าไงกันแน่
การช่วยชีวิตมันคืออะไรกันแน่นะ
เอ๋
เปล่า ไม่มีอะไรหรอก โทษที
คุณหมอ
ไอ
เรื่องผ่าตัดน่ะ
ทำเถอะ
จริงเหรอ
ผมรู้ว่าถ้าไม่ยอม เธอก็คงจะตามตื๊อผมไม่เลิก
แต่มีเงื่อนไขอยู่ข้อหนึ่ง
เงื่อนไขเหรอ
เธอต้องบอกให้พ่อแม่ของเธอรู้
ถ้าจะไม่บอกเรื่องการผ่าตัด
อย่างน้อยก็บอกสิ่งที่อยู่ในใจ
หวานจัง
อร่อยแฮะ
ฉันได้น่วมแหงเลย ต้องน่วมแน่
หือ ว่าไงนะ
ไม่มีอะไรน่า นายก็รอๆ ไปเถอะ
ชักใจเต้นแล้วแฮะ ไม่รู้สินะ
อร่อยจัง
- เฮ่ย - อ้อ
เอ๋ แล้วแม่ล่ะฮะ
อ้อ แม่เขาติดงานประชุมหมู่บ้านน่ะ
เหรอ
นี่
นายไปนั่งตรงโน้นแป๊บหนึ่งสิ
หา
- สั่งครีมอันมิตสึได้ไหม - ไปสั่งๆ
ไชโย!
แล้วมีอะไรล่ะ เดี๋ยวเขาจะเริ่มแข่งแล้วนะ
คือว่า… พ่อฮะ
คือว่า…
อะไร
พูดไปแล้วพ่ออาจจะตกใจ
แต่ลูก…
ลูกอยากจะเป็นผู้หญิง
ก็รู้ว่าลูกเกิดมาเป็นผู้ชาย
แต่ลูกอยากจะใช้ชีวิตเป็นผู้หญิงค่ะ
เข้าใจแล้ว
ถ้าแกตัดสินใจแบบนั้นแล้ว ก็เอาเถอะ
นี่แปลว่าพ่อ…
รู้มาตลอดเหรอ
ถึงยังไง ฉันก็เป็นพ่อแกนี่หว่า
ฉันนึกว่าถ้าให้เล่นเบสบอล แกอาจเป็นลูกผู้ชายมากขึ้นซะอีก
ขอโทษค่ะ
แต่แกต้องรับปากฉันเรื่องหนึ่งนะ
อะไรคะ
แกน่ะ ห้ามเสียใจทีหลังเชียว
ดูแลตัวเองให้มันดีๆ ด้วย
และจงเป็นที่หนึ่ง ให้สมเป็นลูกผู้ชาย
ไหนว่าเรื่องเดียว นั่นสามเรื่องแล้วนะ
แล้วก็นะ…
หนูเพิ่งพูดไปเองว่าอยากเป็นผู้หญิง
- หา - ได้ค่ะ หนูสัญญา
หนูรับปากค่ะ
มีอีกเรื่องหนึ่ง
เรื่องนี้น่ะ อย่าไปบอกแม่แกเชียว
เขารับไม่ได้หรอก
เธอจะไม่เสียใจแน่ใช่ไหม
อืม
เพียงแต่ว่า…
ฉันรู้สึกผิดกับคุณแม่น่ะค่ะ
แม่คลอดฉันมาเป็นเด็กผู้ชายแข็งแรงแท้ๆ
เธอยังถอยหลังทันนะ
ไม่ค่ะ
สักวันฉันค่อยไปขอโทษ
คุณหมอคะ
หือ
เรื่องตัดไข่ออกเนี่ย
ฉันคิดออกแค่คุณหมอคนเดียวเลย
ทำไมถึงเป็นผม
เพราะคำพูดคุณหมอน่ะสิ
ที่ว่าฉันเจิดจรัส
นั่นน่ะ…
ทำให้ฉันดีใจมาก
ขอบอกไว้เลยนะ
เธอน่ะไม่ได้ประหลาดเลย
คิดถูกจริงๆ ที่เลือกคุณหมอ
ฉันน่ะ
อยากจะเป็นไอดอลแหละค่ะ
เหมือนกับเซย์โกะจัง
อยากจะเป็นไอดอลที่เจิดจรัส
ได้เป็นแน่
ถ้าเป็นเธอน่ะ
นั่น… มันบวมเต่งเลย
ถึงเอาไข่ออก แต่ถุงก็ยังอยู่เนอะ
นี่ รู้ไหมเหมือนอะไร ไอ้นั่นไง
ฉันมีรูปอยู่!
แบบนี้ฉันอายนะคะ!
โธ่เอ๊ย รออยู่นั่นแหละ วางไว้ไหนน้า
มีอะไรกันเนี่ย
ไอจังตัดไข่ออกแล้วค่ะ
เราเลยมามุงดูเป็นการฉลอง
นี่ค่ะๆ
รู้ไหมว่าเหมือนอะไร ไอ้นั่นไง… ไข่ทานุกิ!
ใช่!
นี่ไง!
จริงด้วย เหมือนกันเปี๊ยบเลย!
พอสักทีเถอะค่ะ!
ไอ รู้สึกยังไงบ้างล่ะ
รู้สึกยังไงเหรอ
สุดยอดไปเลยล่ะค่ะ!
- พูดจริงป่ะจ๊ะ! - โอ้โฮ
เอาล่ะๆ มาเต้นกันจนเช้าเลยเถอะ!
- ไอจัง - ไอจัง
ไปเลย!
จุ่มเท้าเปลือยของฉันลงไปในน้ำพุที่เย็นจับใจ
แหงนหน้ามองดูตึกระฟ้าสูงใหญ่
สวมใส่เสื้อผ้าที่ฉันนั้นแสนโปรดปราน
แบบนั้นก็ไม่เห็นจะผิดอะไรเลย
จับแฮนด์รถสีทองให้มั่น แล้วซิ่งมันไปรอบเมือง
ทำเรื่องที่แสนสนุกสนานทั้งหลายแหล่
อยากเห็นเต็มประดาว่าทิวทัศน์มันเป็นยังไง
ไม่ใช่แค่ผ่านทีวีโบราณ
วินาทีที่เครื่องเล่นแผ่นเสียงดังก้อง
ใจฉันก็เต้นไม่เป็นจังหวะ
คุณหมอน่ะ เป็นคนตัดไข่ของไอจังใช่ไหมคะ
ได้ยินว่าคุณหมอใจดีกับ "นิวฮาล์ฟ" แบบเรา
กะเทยทั่วฟ้าคันไซกำลังแห่มาที่นี่ อย่างกับอพยพครั้งใหญ่เลยค่า!
อย่าขยับสิ ผมติดไม่ได้
ต่อให้เหนื่อยล้า ถูกเกลียด เริ่มแก่ ก็ไม่อาจหยุดได้เลย
ทิวทัศน์นั้นช่างเหมือนกับเพชรแท้
ไม่ว่าจะมองไปทางไหนก็ตาม
ไม่อาจจะสรรหาคำพูดใดมาบรรยาย
แต่มันคือสมบัติเลอค่า
ลางสังหรณ์ของฉันไม่ผิดเลย
นี่แหละใช่เลย อย่างที่คิดไว้จริงๆ
มันผลักดันให้ฉันมุ่งต่อไปยังเส้นทางข้างหน้า
ความรู้สึกแสนสุขนี้เอง
เพราะเธอนั่นแหละ!
คุณหมอคะ
(แล้วคนไข้ปกติล่ะ)
(ตายซะ)
เป็นบ้าอะไรก็ไม่รู้
คนพวกนั้นน่ะพยายามเต็มที่ที่จะมีชีวิตอยู่
ต่างจากพวกโง่ที่ทำแบบนี้ลิบลับ
คุณทำงานที่นี่หรือเปล่าครับ
ใช่แล้วครับ
จากสน.เท็นมะตะวันตก สึรุกะครับ
เราได้รับแจ้งว่าที่นี่มีคนมาแออัด และส่งเสียงดังน่ะครับ
แถมเป็น… พวกที่ไม่เหมือนชาวบ้านด้วย
ต้องขอโทษด้วยครับ
จะพยายามไม่ให้เสียงดังแล้วครับ
ขอบคุณมาก
การคุมพวกนอกลู่นอกรอย มันคงลำบากน่าดูเลย
พูดแบบนั้นมันก็ออกจะ…
ลาล่ะครับ
ไอ เธอนี่น่ารักเหลือเกิน!
- ทาคุยะคุง ก็รู้ไม่ใช่เหรอ - หือ
ฉันไม่เหมือนผู้หญิงคนอื่นๆ นะ
ฉันไม่สนหรอกน่า
ฉันทนไม่ไหวแล้ว
มาอยู่กับฉันเถอะ
- อืม - เยี่ยม!
- พูดจริงนะ - อืม
- สัญญาแล้วนะ - อืม
ตายล่ะ คิวฉันแล้ว เดี๋ยวฉันมาหา
เธอรับปากแล้วนะ
โทษที!
ไอ
คุณอากิ
ฉันไม่ได้อยากจะสอดหรอกนะ
แต่ผู้ชายที่ชอบนิวฮาล์ฟน่ะ สุดท้ายมักกลับไปหาผู้หญิงจริงๆ
เตรียมใจให้พร้อมด้วยล่ะ
งั้น… ไปก่อนนะฮะ
ย่าจะต้องคิดถึงหลานแน่ๆ เลย
มันไม่ได้ไปต่างประเทศสักหน่อย
ก็แหม
- แกก็ด้วย โผล่หน้ามาบ้างล่ะ - เข้าใจแล้วฮะ
เฮ่ย จะไม่ออกมาหน่อยเหรอ
มาส่งเคนจิหน่อยสิ
ฉันยุ่งจะแย่แล้วเนี่ย
ไปแล้วนะ
ดูแลตัวเองด้วย
(ทาคุยะ) (ไอ)
ทาคุยะ!
ไอ!
- น่ารักมากเลย - ตัวโปรดฉันแหละ
นี่คือเกมรักอันตราย
นี่คือเรื่องอื้อฉาวต้องห้าม
ไม่ว่าฉันจะรักเธอสักเพียงเท่าใด
แต่เธอก็ยังคงเป็นของเขา
- กินล่ะนะครับ! - กินล่ะนะคะ!
ที่ริมสระน้ำเราสองจูบกัน
แล้วจากนั้นเธอก็หลั่งน้ำตา
ฉันกอดเธอไว้จากด้านหลัง
- ยังมีอีกนะ - จริงไหมเนี่ย!
ให้หยุดรักเธอ ฉันทำไม่ได้เลย
ถึงแม้มันจะเป็นความรักต้องห้าม
หากเพียงฉันตัดใจให้เธอจากไป
เธอก็คงไม่ต้อง…
- ใครมาน่ะ - ไม่ต้องสนใจน่า
ไม่สนได้ไงเล่า
- ทำไมล่ะ - ค่า!
เอ๋
ใครอ่ะ
ต้องแกล้งกันแน่ๆ เลย
เพื่อนบ้านหรือเปล่า เราอาจเสียงดังไป
ไม่หรอก มาต่อเถอะ
หมายถึงไปทำอะไรต่อ
ก็จูบกันไงล่ะ
นี่
ฉันมีความสุขสุดๆ เลยล่ะ
ฉันด้วย
- จริงอ่ะ - อืม
ไอ
วันนี้ ขอนะ
เอ๋ แต่ว่า…
เดี๋ยวฉันจะทำเบาๆ
- เชื่อใจฉันนะ - เอ๋ รอเดี๋ยวสิ
หยุดนะ
- อย่าทำเลย - ไม่เป็นไรหรอก
- ไม่เป็นไรเลย - ครั้งก่อนมันแย่มากนะ
ไม่เป็นไรหรอก
มันเข้าไปไม่ได้ แบบนี้มันเจ็บนะ!
ขอโทษ
อุตส่าห์อารมณ์ดีๆ
พังหมดละ
ก็ช่วยไม่ได้ล่ะนะ
ไอน่ะ…
ก็เป็นไออยู่ดี
นอนล่ะนะ
- ขอตัวก่อนนะคะ - ขอบคุณนะ
แล้วก็อย่าอยู่ดึกเกินไปล่ะ
ครับ
เกิดอะไรขึ้น
คุณหมอ
ทำให้ฉันกลายเป็นผู้หญิงที
ผู้หญิงเหรอ
ไม่ๆ ไม่ใช่ เราไม่ได้มีความสัมพันธ์กันแบบนั้น
เนอะ
เรื่องนั้นมันไม่ง่าย
การผ่านี้น่ะซับซ้อนกว่าตัดอัณฑะเยอะเลยนะ
จะต้องตัดองคชาตทำช่องคลอด
จริงๆ มันไม่ใช่แค่ตัดด้วย
เราต้องไม่ให้ทางเดินปัสสาวะเสียหาย
และช่องคลอดก็จะต้องทนการสอดใส่ได้ด้วย
นี่มันงานของพระเจ้าชัดๆ
นอกจากนี้…
มันยังมีโอกาสที่เธอจะไม่ฟื้นจากยาสลบ
ฉันพลาดไปได้ไงกันนะ
เอ๋
โอกาสก็มีตั้งครึ่งต่อครึ่ง แล้วทำไมฉันถึงพลาด
ถ้าเกิดมาเป็นหญิง ฉันคงไม่รู้สึกแบบนี้
ต่อให้ไม่ฟื้นก็ช่างมันค่ะ
ฉันอยากจะเป็นผู้หญิงให้ได้
ถึงต้องตายฉันก็ยอม
(หมอที่ทำการผ่าตัดแปลงเพศ)
(ผิดกฎหมายสุพันธุศาสตร์)
(มิตรของคนข้ามเพศเป็นอาชญากรหรือไม่)
(หมอที่ทำการผ่าตัดแปลงเพศถูกตัดสินว่าผิด)
ขออนุญาตนะคะ
ตั้งใจจะทำยังไงเหรอคะ
สมมติผ่าตัดให้ คุณจะเสียใบอนุญาต
ซ้ำร้ายอาจติดคุกเลยด้วย
ถ้าเป็นไปได้ ฉันก็อยากจะทำให้
แต่ฉันไม่รู้เลยจริงๆ
ว่าเรื่องแบบนี้จะเป็นที่ยอมรับได้ยังไง
ทุกสิ่งทุกอย่างเข้ามาหาฉัน
นี่คือตัวฉันคนใหม่
ขณะที่เรือแล่นทะยานไป
คลื่นทะเลสีขาวก็เต้นไล่ตามมัน
ฉันขอสัญญาให้ไว้กับเธอ
ฉันจะทำตามนั้น…
น่าจะใช้เนื้อเยื่อท่อปัสสาวะบุด้านในได้นะ
แบบนี้อาจทำให้มีความชุ่มชื้น
ดอกไม้แห่งรักดอกนี้ที่อยู่ในใจฉัน
ฉันเพียงภาวนา ขอให้เธอรับมันไป
ท้องฟ้าสีครามที่ซึ่งนางแอ่นโบยบิน
อนาคตของฉันจะใช้มันต่างผ้าใบ
วาดเส้นอย่างเสรี ลงสีอย่างอิสระ
คืออิสระที่จะกำหนดรักสองเรา
ผมรู้สึก…
กลัวมากเลยล่ะ
ทำไมคะ
ถ้าผมทำการผ่าตัด
มันอาจทำให้เธอไม่รอดก็ได้
แต่ผมก็นึกได้ว่า…
ถ้าเกิดเธอยังอยู่ในร่างผู้ชายต่อไป…
สักวันมันอาจจะทำให้หัวใจของเธอแหลกลาญก็ได้
แต่ผมอาจจะสามารถช่วยเธอ
ขอแค่ผมกล้าพอ แล้วทำการผ่าตัดให้เป็นผลสำเร็จ
ไอ
เรื่องผ่าตัด
มาทำเถอะ
คุณหมอ…
ผมน่ะอยากช่วยเธอ
รวมถึงช่วยหัวใจเธอด้วย
ให้ผมผ่าตัดให้เธอนะ
ขอฝากคุณหมอ…
ด้วยนะคะ
มีอะไรเหรอ เคนจิ
แปลกจังเลยที่ลูกโทรมาหาแม่
แม่ฮะ คือว่า…
อะไรเหรอ
คือว่า…
ให้ตายสิ
ลืมไปเลยว่าอยากพูดอะไร
อะไรล่ะเนี่ย
ติ๊งต๊อง
ก็ติ๊งต๊องจริงนั่นแหละ
แม่วางล่ะนะ
เดี๋ยวคินปิระมันจะไหม้
คินปิระของแม่น่ะ ลูกชอบที่สุดเลย
ทำให้กินอีกนะฮะ
มันไม่ได้พิเศษสักหน่อย
ต่อมรับรสด้านซะแล้วมั้งเนี่ย
วางล่ะนะ
ถึงเวลาแล้วล่ะ
ไม่เปลี่ยนใจแน่นะ
ไม่มีทางหรอกค่ะ
เธอน่ะ พระเจ้าทำผิดพลาดไปนิดหน่อย
เธอเลยอยู่ในร่างของผู้ชาย
เดี๋ยวฉันจะแก้ไขให้เอง
พอเธอตื่นขึ้นมา
เธอจะคืนสู่ร่างที่แท้จริง
คุณหมอคะ
อะไรเหรอ
ฉันอยาก…
บอกกับตัวเองสมัยเป็นเด็กจังเลย
ว่า "เธอจะไม่เป็นไร"
"สักวันเธอจะกลายเป็นผู้หญิง"
งั้นก็… เริ่มเลยเถอะ
ทรงผมของฉัน…
เปลี่ยนเป็นทรงใหม่
เธอบอกว่าฉันนั้นดูเปลี่ยนไป
ท่าทางเธอนั้นช่างดู…
เขินๆ ซะไม่มี
ตอนที่เธอนั้นเดินผ่านฉันไป
ไปตายซะไป ไอ้ผู้ชายใจหญิง!
ขอดูหน่อยเถอะว่ามีหำอยู่หรือเปล่า
กดมันเอาไว้เซ่!
อีแต๋วมาแล้วเว้ย!
- ไอ้ตัวประหลาด! - ไอ้ลักเพศ!
ไอ รู้สึกดีจัง
ทาคุยะ…
ดีจังเลยนะ ที่ไอเป็นผู้หญิงแล้ว
เป็นไรน่ะ
ดีใจจนร้องไห้เหรอ
ไม่ใช่
เอ๋ แล้วอะไรล่ะ
หรือว่าร้องไห้เพราะเจ็บ
ฉันคงอิจฉาน่ะ
อิจฉาเหรอ
อิจฉาใครล่ะ
ทาคุยะน่ะ…
ดูจะรู้สึกดีแบบสุดๆ เลยนี่นา
ก็เลยคิดว่าเธอน่ะ… ชอบผู้หญิง
ชอบร่างกายของผู้หญิงมาตลอดเลย
และบางที…
เธอก็อาจไม่ได้ชอบฉันตอนที่มีร่างกายเป็นผู้ชาย
บ้าหรือไง
- ฉันชอบเธอตลอด - เรื่องนั้นฉันรู้
แต่ถึงอย่างนั้น…
ฉันก็อดอิจฉาไม่ได้น่ะ
เป็นผู้หญิงนี่ดีจังน้า
ไม่ต้องทำอะไร ผู้ชายก็หลงใหลในร่างกายแล้ว
นี่
ไอน่ะ มีอะไรกับฉันในแบบผู้หญิง มันแย่มากเหรอ
ตาบ้า
ฉันมีความสุขจะแย่
ใช่ไหมล่ะ
ฉันเองก็มีความสุขมากเหมือนกัน
ที่ได้ทำกับไอที่เป็นผู้หญิง
ทาคุยะ…
สัญญาณชีพ
ชีพจร 80 ความดันเลือด 126/73
การหายใจคงที่
งั้นเริ่มกันเลย
- มีด - นี่ค่ะ
ในจำนวนการผ่าตัดแปลงเพศที่เคยทำมาในอดีต
โจทย์ยากหนึ่งของเราคือ การป้องกันการเกิดพังผืดหลังการผ่าตัด
ที่ประเทศไทย มีการใช้เทียนไขที่แข็งตัว เป็นอุปกรณ์ขยายช่องคลอด
แต่ผลลัพธ์ไม่ดีเท่าไร และภาระหนักก็ตกไปที่คนไข้
ผมอยากจะใช้เทคโนโลยีซิลิคอนของคุณ เพื่อยกระดับชีวิตผู้หญิงเหล่านี้
ถ้าเราร่วมกันพัฒนาอุปกรณ์เพื่อยับยั้ง การปิดตัวของช่องคลอดเทียมจากซิลิคอน
ผมเชื่อว่านี่จะเป็นหัวใจสำคัญ ของการแพทย์แขนงใหม่นี้
ขอบคุณมากที่สละเวลาครับ
นี่ พ่อแม่ฉันดีใจมากเลยนะ
พวกท่านอยากเจอเธอจะตายแล้ว
พาฉันมาด้วยจะดีจริงๆ เหรอ
ก็ต้องดีอยู่แล้วสิ
งานนี้เราจัดแบบเป็นกันเอง
เห็นว่าเชิญพวกญาติๆ มาแล้วด้วย
- งานชิ้นเอกเลยนะเนี่ย - ใช่น่ะสิ
ทาคุยะน่ะเป็นเด็กขี้แยมาแต่ไหนแต่ไรแล้ว
จริงเหรอคะ ดูไม่รู้เลยนะคะเนี่ย
พอได้แล้วน่า เรื่องนั้นมันยาว
อ้อ เวรล่ะ ฉันต้องไปหาเพื่อนนี่นา
เดี๋ยวรีบมานะ
เดี๋ยวผมกลับมา
- ดูแลตัวเองด้วย - เข้าใจแล้วๆ
- เดี๋ยวเจอกัน - บ๊ายบาย
นี่อร่อยมากเลยค่ะ
ขอบคุณนะจ๊ะ
คุณพี่คะ
เด็กๆ จ๊ะ ออกไปเล่นข้างนอกแป๊บหนึ่งสิ
- ครับ - ค่า
ไปกันเถอะ
- ไปล่ะนะ - เล่นอะไรดีล่ะ
คุณไอ
ขอร้องล่ะนะ
เลิกคบกับทาคุยะได้ไหม
เอ๋
คุณน่ะเป็นคนที่ดีมาก
เราชอบคุณมาก
แถมคุณยังสวยมากๆ เลยด้วย
แต่ว่าคุณน่ะ…
ไม่สามารถมีลูกได้
ทาคุยะน่ะ เขารักเด็กๆ
เพราะงั้นถ้าทาคุยะคบกับคุณต่อ
ความสุขอย่างหนึ่งในชีวิตของเขาก็จะ…
หายไปน่ะค่ะ
ขอร้องล่ะนะคะ
ถูกต้องเลยค่ะคุณพี่
เป็นอะไร
เรื่องทาคุยะใช่ไหม
ปิดบังอะไรคุณอากิไม่ได้เลยนะคะเนี่ย
เพราะตาทิพย์กะเทยมองออกทุกอย่างไง
ใช่ก็บ้าแล้วย่ะ
ไม่เป็นไรหรอกค่ะ
เรื่องนี้ฉันต้องจัดการเอง
เข้าใจแล้ว
ฮัลโหลค่า
เคนจิ
คุณย่าล่ะฮะ
อยู่ในนั้นแหละ
เคนจิ…
คุณย่า
คุณย่าน่ะ
แกห่วงพี่อยู่ตลอดเลยนะ
จริงอ่ะ
แกเอาแต่ถามว่าพี่สบายดีหรือเปล่า
แล้วก็พูดงี้บ่อยๆ ด้วยล่ะ
อะไรเหรอ
"เคนจิน่ะเป็นเด็กที่เข้มแข็ง"
(มัตสึดะ เซย์โกะ) (ไอดอลบุ๊ก)
"การใช้ชีวิตตามใจฝันมันดีแล้วล่ะ"
นี่
- เธอเป็นอะไร… - ถามอยู่ได้ ก็บอกไปแล้วนี่
บอกที่ไหนล่ะ
- ทำไมจู่ๆ เธอถึง… - เราสองคนจบกันแค่นี้
และฉันก็จะไปโตเกียว
เดี๋ยวก่อนสิ บอกว่าเดี๋ยวก่อนไง!
นี่ เธอไม่ได้รักฉันหรือไง
เรื่องนั้นน่ะ…
มันก็เป็นเพียงแค่อารมณ์ชั่ววูบเท่านั้นแหละ
อารมณ์ชั่ววูบเหรอ
ลาก่อนนะ
เดี๋ยวก่อนสิ นี่
จะทำงี้จริงอ่ะ
ยามเมื่อฉันเหลืออยู่เพียงลำพัง
เปิดฟังบทเพลงที่ฉันแสนรัก
เพราะโอลิเวียนั้นเธอช่วยปลอบโยน
ดวงใจของฉันที่แสนจะเหว่ว้า
ชาจัสมินในแก้ว
กล่อมเกลาจิตใจของฉันให้หลับใหล
ฉันอยากให้วันของฉันมันสิ้นสุดลงไป
แบบที่คืนนี้ฉันอยากให้มันเป็น
ครั้งเมื่อเรารู้จักกัน
ฉันไม่นึกเลยว่า
วันเวลาแบบนี้จะมาเยือน
"ทำมันให้ดียิ่งกว่าเดิม"
ไม่ได้หรอก มันจบไปแล้ว
ก็แค่ว่าเวลานั้นล่วงผ่านไปแล้ว
เธอเหนื่อยล้าเพราะตัวฉันที่เธอรักจริงๆ นั้น
เป็นเพียงเงาอดีตของฉันที่หลอกหลอนใจ
(ปี 1998 โตเกียว)
ฉันพร้อมทำทุกอย่างค่ะ จะตั้งใจเลยค่ะ!
ผู้ชายเหรอเนี่ย
งั้นเราก็คงช่วยไม่ได้หรอก
ฉันอยากเป็นไอดอลค่ะ
ถ้าเป็นผู้หญิงล่ะก็ เราคงจะรับไว้แล้ว
เรื่องใจสู้ ฉันไม่ยอมแพ้แน่นอนค่ะ!
ดีเลย ฉันชอบ
ฉันจะแนะนำร้านดีๆ ในเครือให้
- จริงเหรอคะ - เออ!
เป็นร้านอย่างว่า พวกนั้นหาคนแบบเธออยู่
เอ๋
เพราะลูกค้าที่ชอบของแปลกมันก็มี เนอะ
จริงอ่ะ สุดยอดเลยค่ะ
ตอนนี้มันยังอยู่ในขั้นตอนเตรียมการ
แต่ถ้าไปได้สวย ก็จะลดค่าใช้จ่าย ในการช่วยพวกเธอไปได้เยอะ
คุณหมอ ดูเหมือนจะไปได้สวยเลยนะคะ
แล้วเธอล่ะ อยู่โตเกียวทำงานหนักไหม
ก็แน่สิคะ งานฉันยุ่งจะแย่แล้วค่ะ
โตเกียวน่ะไม่เห็นจะน่ากลัวเลย
อย่างนั้นก็ดีแล้ว
โทษนะ ไว้คุยกัน
ค่ะ ไว้คุยกันใหม่นะคะ
บาย
งานยุ่งอะไรล่ะ
นั่นใครคะ
ใครเนี่ย หรือว่าแกล้งกัน
แม่เหรอ
ขอบใจมากนะ
แล้วทำไมถึงได้…
เราหย่ากันแล้วน่ะ
เรื่องผู้หญิงนี่แหละ
จริงเหรอ
แม่อดทนต่อไปอีกไม่ไหวแล้ว
ถึงเป็นผู้ชายแบบเขา แต่ถ้าจะหย่าล่ะก็
มันก็ต้องคิดถึงเรื่องต่างๆ อยู่ดี
ก็เลย… มาบอกลูกเหรอฮะ
เพราะลูกเป็นลูกไง
ตอนนี้แม่รู้สึกยังไง ลูกคงเข้าใจใช่ไหมล่ะ
จิตใจของผู้หญิงน่ะ
เอ๋
ลูกน่ะ… เป็นผู้หญิงมาตลอดเลยใช่ไหม
ไม่ต้องปิดบังเรื่องนี้… กับแม่แล้ว
ขอโทษนะ
ที่ให้ลูกเกิดมาเป็นแบบนี้ แม่ขอโทษนะ
อย่าพูดแบบนั้นสิ
แม่ไม่ได้ผิดอะไรเลย
ลูกย่อมต้องเป็นความรับผิดชอบของพ่อแม่
ตอนที่คุณย่าท่านเสีย แม่น่ะใจสลายเลยล่ะ
ที่เห็นลูกฝืนแต่งตัวเป็นผู้ชาย
และฆ่าตัวตนจริงๆ ของลูกไป
แม่เพิ่งรู้ตัวว่าแม่ทำให้ลูกรู้สึกแบบนี้มาตลอด
แม่น่ะทนดูไม่ได้
เพราะงั้น…
แม่ถึงได้หลบไปที่อื่น
ไม่ใช่แค่ตอนนั้นหรอกนะ
แม่ทำเป็นมองไม่เห็นมาตั้งแต่ลูกยังเด็กแล้ว
งั้นแม่ก็รู้มาตลอดเลยเหรอ
ก็ต้องรู้สิ แม่เป็นแม่นะ
แม่ฮะ…
ก็นึกว่าแม่เกลียดลูกซะอีก
มันจะเป็นแบบนั้นได้ยังไงล่ะ
อะพาร์ตเมนต์นั่นที่ลูกอยู่ แม่ก็ไป
แม่อยากจะคุยเรื่องนี้
อยากเผชิญหน้ามันตรงๆ
- ใครมาน่ะ - ไม่ต้องสนใจน่า
ไม่สนได้ไงเล่า
ค่า!
ใครอ่ะ
ต้องแกล้งกันแน่ๆ เลย
เพื่อนบ้านหรือเปล่า เราอาจเสียงดังไป
ไม่หรอก มาต่อเถอะ
- หมายถึงไปทำอะไรต่อ - ก็จูบกันไงล่ะ
ตอนนั้นก็เลยไม่ได้ให้ไอ้นี่กับลูก
ของโปรดของลูกน่ะ
แม่เป็นแม่ที่ไม่ได้เรื่องเลย ขอโทษนะ
ขอโทษนะลูก
ใช่ที่ไหนล่ะ
ลูกต่างหากที่ต้อง…
ขอโทษ
ลูกน่ะ
ทำแบบนี้กับร่างกายที่แม่ตั้งใจให้กำเนิด…
อย่าขอโทษเลยนะ
ไม่ว่าจะเป็นผู้ชาย
หรือจะเป็นผู้หญิง
ลูกก็ยังเป็นลูกของแม่
ลูกเป็นลูกของแม่ที่แม่รัก
คุณแม่…
ช่วยอะไรแม่อย่างหนึ่งนะ ไอ
อะไรเหรอ
แม่เรียกลูก… ว่าไอ
แม่ไม่ได้เรียกว่า… เคนจิอีกแล้ว
แต่งหน้าให้แม่ทีสิ
แต่งหน้าเหรอ
แม่น่ะ แอบไปดูไอเต้นมาที่ร้านนั้นด้วยล่ะ
จริงอ่ะ
ลูกน่ารักมาก
สวยมากๆ เลยล่ะ
แม่น่ะภูมิใจมากเลย
นั่นเป็นฝันของแม่เลยนะ
การได้แต่งหน้าสวยๆ แบบไอน่ะ
ฝันที่หล่นหายไปในเวลา
ไยกลับปรากฏมางดงามอยู่ร่ำไป
ความอ่อนละมุน
ที่ผ่านเลยเป็นอดีตไปแล้วนั้น
แปรเปลี่ยนเป็นความทรงจำ
ที่หวานชื่นเหลือเกิน
นี่เอกสารสำหรับเคสให้คำปรึกษาพรุ่งนี้ค่ะ
ขอบคุณมาก
คุณหมอไม่ทำงานหนักเกินไปเหรอคะ
ก็เหมือนกันแหละ
อ้อ ขอโทษนะคะ วันนี้เรา…
เดี๋ยวนี้ทำประเจิดประเจ้อน่าดูเลยนะครับ
ทำอะไรครับ
มันคงไม่เป็นปัญหาหรอก ถ้าคุณจะแค่ทำหน้าให้กับกะเทยพวกนั้น
เดือนนี้น่ะ คุณเฉือนกระจู๋ไปกี่แท่งเหรอ
- ช่วยสำรวมคำพูดหน่อยครับ - ขอโทษที
ลืมตัวไป
แต่ว่าในฝั่งของพวกเรานั้น ก็คงนิ่งดูดายไม่ได้
การรักษาของเราถูกกฎหมาย และเป็นการช่วยชีวิตคนครับ
เรื่องนั้นคนตัดสินมันไม่ใช่คุณ
แต่เป็นรัฐบาลครับ
เอ๋ เคยเป็นผู้ชายมาก่อนจริงเหรอคะ
เรื่องนั้นน่ะ ปิดเป็นความลับจะดีกว่าไหมคะ
ในกรณีของคุณเนี่ย
ฉันอยากเป็นไอดอลค่ะ ก็เลยไม่อยากจะปิดบังอะไร
ฉันชอบเลย เดี๋ยวฉันดูแลคุณเอง
รับรอง คุณมีงานเข้าต่อเนื่องแน่
ฝากเนื้อฝากตัวด้วยนะคะ
น่ารักจังเลย!
ทุกคน!
ขอบคุณมากนะคะที่มากันวันนี้
ฉันชื่อไอค่ะ
ฉันจากบ้านที่โอซาก้ามาสู้เต็มร้อยที่โตเกียวค่ะ
(ห้างมัตสึซากายะ) (เทศกาลดนตรีการกุศล)
ดูนั่นสิ มีคนแปลกๆ ด้วย!
เห็นว่านักแสดงชายวันนี้กระเจี๊ยวอันเบ้อเริ่มเลย
นี่ มาใช้นมทำงานให้เต็มที่กันเถอะ
ทำไมไม่บอกก่อนคะ ไอ้นี่น่ะไม่ไหวหรอก
แล้วจะให้เราทำยังไงไม่ทราบ
เราคุยกับต้นสังกัดคุณแล้วด้วย
แต่กะเทยน่ะก็ไม่มียางอายอยู่แล้วนี่นา
(รักไม่ใส ป๋องแป๋งสี่พวง)
ฉันเป็นตัวอะไรกันแน่
คุณหมอคะ มาทางนี้หน่อยค่ะ คุณหมอ!
- มีอะไร - ฉุกเฉินค่ะ ภาวะหัวใจห้องล่างสั่นพลิ้ว!
หลบไป
- รีบให้น้ำเกลือ - ค่ะ!
- ดีซี อะดรีนาลีน - ได้ยินฉันไหมคะ
- ค่ะ! - ได้ยินไหมคะ
ไม่เจอเส้นเลือดแดงใหญ่ค่ะ
ดีซีมาหรือยัง
จะใช้ถุงช่วยหายใจนะคะ
ช่วยอธิบายให้ผมฟังหน่อยสิ
ศัพท์ทางการแพทย์เยอะไป ผมอ่านไม่รู้เรื่องเลย
ทำไมถึงมีพวกลักเพศคนหนึ่งตาย…
บนเตียงผ่าตัดของคุณหมอล่ะ
ยังไม่ทราบสาเหตุการตายที่แน่ชัดครับ
เหรอ
แต่ถ้าจะให้เดา
นี่คือเอดีอาร์เอส หรือภาวะแทรกซ้อนระหว่างดมยา
อาการนี้ยังไม่มีใครรู้สาเหตุ เลยไม่มีทางยับยั้ง
จะบอกว่า มันไม่ใช่ความผิดของคุณสินะ
ผมก็แค่วินิจฉัยเท่าที่จะทำได้เท่านั้นเอง
นั่นคือสิ่งที่ผมพอจะทำให้คนไข้ที่จากไปได้
งั้นเหรอครับ
อย่างนี้นี่เอง
ว่าแต่ว่านะ คุณหมอ
ผมน่ะ… คิดจะถามมาตลอดเลย
ทำไมถึงสนใจคนพวกนี้นักล่ะ
คุณหมอมีงานอดิเรกแบบนั้นเหมือนกัน
หรือว่า…
พอได้ตัดไอ้นั่นของผู้ชาย
คุณหมอมีอารมณ์
เอาเถอะ
เราค่อยเป็นค่อยไปก็ได้
(แองเจิล เนสต์)
- อยู่ซังเก็นจายะเนี่ย ไม่แพงเหรอ - คนเขาว่ากันน่ะนะ…
ที่นั่นมีเพียบเลยแหละ
นั่นต่างกับคุณพี่ลิบลับไม่ใช่หรือไง
พอเลย แล้วเธอมาขำฉันทำไมยะ
แต่ว่าก็ว่าเถอะ ไอจัง ร้านนี้สวยจังเลยนะ ถูกใจเจ๊มาก
พอดีถูกไหว้วานให้มาทำน่ะค่ะ
จริงๆ ฉันอยากปฏิเสธ เพราะงานในวงการยุ่งมาก
ก็ดีนี่นา งั้นก็ไปได้สวยเลยนี่
ฉันดีใจมากค่ะที่มาโตเกียว
จริงสิ ฉันว่าจะให้ไอจังดูนี่
- อะไรอ่ะ - นี่ไง
นี่จ้ะ
มิสอินเตอร์เนชั่นแนล… ควีน
ใช่ เพื่อเฟ้นหาผู้หญิงข้ามเพศที่สวยที่สุดในโลก
ไอ น่ารักอย่างเธอควรไปลองดูนะ
- เนอะ - ก็อยากนะคะ แต่ฉันยุ่งมากเลย
ถ้าเธอไม่ไปฉันไปเอง ตัวแทนญี่ปุ่นจ้า!
พอเลยจ้า!
ญี่ปุ่นล่มสลายแน่
คุณพี่ก็ พูดงี้ได้ไงล่ะคะ
ก็ว่าแล้ว
- ไอ้คำนั้นน่ะไม่มีทางฮิตหรอกนะ - ก็พูดงี้อีกละ
- ไอจัง รู้เรื่องคุณหมอวาดะหรือยัง - เรื่องอะไรคะ
ก็ที่คลินิกมีคนไข้ตายน่ะสิ
จริงเหรอคะเนี่ย
แต่ไม่ใช่ความผิดคุณหมอนี่เนอะ เขาคงไม่เป็นไรหรอก
พี่คะ ไม่มีฟองแล้วค่ะ
- ต้องหมดแก้วแล้ว - น้องก็ว่าแล้ว
มานั่นแล้ว!
คุณหมอวาดะ!
- คุณหมอวาดะ! - พูดเรื่องที่มีคนตายหน่อยครับ
- แจ้งครอบครัวเขาหรือยัง - คุณหมอมองการแปลงเพศยังไงคะ
วางยาสลบพลาดหรือเปล่า
- คิดว่าตัวเองผิดหรือเปล่า - ขอโทษนะครับ
ไม่เป็นอะไรใช่ไหมคะ
อืม
แล้วแบบนี้จะกลับมาเปิดได้ไงกัน
- คุณหมอคะ นี่ค่ะ - เอ๋
รายชื่อผู้ที่ประสงค์จะผ่าตัดน่ะค่ะ
เดือนนี้ก็มีคนติดต่อมาเพิ่มอีกแล้ว
เท่านี้เลยเหรอ
ค่ะ
(ขอบคุณคุณหมอวาดะ)
(ฉันจะต้องเจิดจรัสค่ะ - ไอ)
ทุกคนสบายดีไหม
จริงเหรอคะเนี่ย เพราะอะไรกันน้า
คืองี้นะ คือ…
ใช่ ในที่สุดก็มาถึงนาโงย่าสักที
ขอบคุณนะ
คือว่า ฉันน่ะจะออกทัวร์ทุกหน้าร้อนเลยล่ะค่ะ
แต่ปีนี้อ่ะนะ ฉันเริ่มช้าไปนิดหน่อย มันเลยเข้าเดือนพฤศจิกายนที่อากาศหนาวแล้ว
แล้วในเมื่ออากาศหนาว เราก็มีแต่ต้องทำให้ร่างกายอบอุ่น
- เนอะ - นี่
เพราะอย่างนี้…
- ขอโทษค่ะ - ไม่เจอตั้งนาน
- ดีใจที่มาหากันนะคะ - ดีใจที่เจอฉันเหรอ
แล้วเมื่อกี้กำลังลิปซิงค์อยู่หรือเปล่า นั่นเคียวน์เคียวน์เหรอ
จำคำพูดเขาได้ด้วย สุดยอดเลย
ฟังทุกวันก็ต้องจำได้สิคะ
ก็จริง มันก็ต้องจำได้ไปเองล่ะเนอะ
ลองทำโชว์ตลกสิ ใส่คนอื่นด้วย มันน่าจะสนุกนะ
- จริงเหรอคะ - ตลกแน่นอน
ฉันฮาก๊ากแน่
แต่เธออยากจะเป็นไอดอลนี่นา งั้นก็ไม่ต้องเล่นอะไรแบบนี้หรอก
พูดไม่เข้าเรื่องซะแล้ว ขอโทษๆ ก็นั่นแหละ
อืม จะเอาอะไรดีนะ
เอาล่ะ วันนี้มาเริ่มกันเลยดีไหม
อะไรครับ
ตอนนี้ผมควรจะทำการผ่าตัดอยู่
คุณก็แค่อยากให้ผมเป็นคนร้ายใช่ไหมล่ะ
คุณถึงได้ไม่สืบสวนให้ดีๆ และเลือกคำตอบที่ง่ายที่สุด
นั่นคือคนไข้เสียชีวิตเพราะใช้ยาสลบเกินขนาด
เสียใจนะครับเนี่ย
ที่คุณคิดกับผมแบบนั้น
ผมน่ะ
ในที่สุดก็เข้าใจ
หือ
หมอไม่ใช่คนที่ช่วยชีวิตคนไข้
ตรงกันข้ามเลยด้วย
เพราะคนไข้อยากมีชีวิต หมอถึงยังอยู่ต่อไปได้
เข้าใจแล้วครับ
จะว่าเป็นการตอบแทนก็ได้
ถึงมันจะแค่เล็กน้อย แต่เราก็ทุ่มเต็มที่ เพื่อลดความทรมานของพวกเขา
แค่รักษาโรคหรือเย็บแผลน่ะไม่ช่วยให้หายทุกข์
เพื่อสิ่งที่สำคัญยิ่งกว่า
หมออย่างเราจึงทุ่มเทให้คนไข้แต่ละคนๆ อย่างสุดความสามารถ
อาชีพหมอมันมีอยู่ก็เพราะอย่างนี้นี่แหละ
ทั้งหมออย่างพวกเรา ทั้งการแพทย์
มีมาตั้งแต่ยุคที่มนุษย์ถือกำเนิดขึ้น
มีมาก่อนจะมีประเทศชาติหรือกฎหมาย
เพราะงั้นผมจะยอมแพ้พวกคุณไม่ได้หรอก
ไม่มีหวังเลยจริงๆ แหละ
เป็นไอดอลเนี่ย
อยากเป็นจังเลยน้า
คุณหมอ
พอดีผมมาแถวนี้น่ะ
ไม่เป็นไรใช่ไหมคะ
ฉันรู้เรื่องที่เกิดขึ้นแล้ว
แล้วเธอล่ะ
ไปได้สวยหรือเปล่า
ก็แน่สิคะ ไปได้สวยสุดๆ เลยล่ะ
งั้นเหรอ
เธอตัดสินใจถูกแล้วล่ะที่ย้ายมา
ไอน่ะ อยู่โตเกียวก็ยังเจิดจรัส
ไม่เจิดจรัสอะไรเลยค่ะ
หลอดไฟของฉันมันดับสนิทแล้ว
ตั้งแต่มาโตเกียว ก็ไม่สำเร็จสักอย่าง
ฉันมาทำอะไรที่นี่ก็ไม่รู้
ผมน่ะ
คิดว่ามีเธอเป็นแสงสว่างนำทาง
ที่ผ่าตัดอัณฑะให้เธอ…
ที่ผ่าตัดแปลงเพศให้เธอ…
เธอคือแสงสว่างที่ทำให้เห็นเส้นทางที่ถูกต้อง
แต่ว่า…
ตัวเธอกลับยังอยู่ตรงที่เดิม
ส่วนผม…
คนไข้คนนั้นเชื่อใจผม
แต่ผมกลับทำให้…
เขาต้องตาย
มันถูกจริงๆ เหรอ ที่พวกเราทำน่ะ
ก็ต้องถูกอยู่แล้วสิคะ!
มันไม่ใช่ความผิดพลาด
ที่เราทำไปมันถูกแล้วค่ะ!
คุณหมอทำได้
ฉันเองก็ด้วย
เรายังทำอะไรได้มากกว่านี้อีกเยอะค่ะ!
จะเจิดจรัสเลยล่ะ
ไปก่อนนะ
ขอโทษที่อารมณ์อ่อนไหวไปหน่อย
พรุ่งนี้ผมจะเริ่มกลับมาผ่าตัดแล้ว
ถึงได้อยากจะมาพบเธอน่ะ
ไปนะ
ไนลอนเบอร์สาม
นี่ค่ะ
- กรรไกร - ค่ะ
ฉันยังไปไกลกว่านี้ได้ค่ะ
อย่างเช่นว่าเวลามองดูที่คนอื่นทำน่ะนะ
แบบ… ค่อยๆ สร้างมันขึ้นไปช้าๆ ที่ละเล็กละน้อย ทำไปเรื่อยๆ เนี่ย
พอดูจากที่ฉันอยู่ มันจะสูงมากๆ เลยล่ะค่ะ
และฉันก็ชื่นชมพวกเขาจากใจเลย
แต่พอฉันมองดูตัวเองน่ะ
เนอะ ฉันเหมือนกับคนที่กำลังเดินเป็นวงกลมเลย
เดินอยู่ติดพื้น ใครเห็นก็รู้ว่าไม่ไปไหนเลย
คนที่เห็นน่ะ เลยอาจนึกสงสัยฉัน แต่ว่านะ…
("นิวฮาล์ฟ" เสียชีวิต)
(จากความผิดพลาด ในการผ่าตัดแปลงเพศผิดกฎหมาย)
ต้องไปแล้วล่ะ
- เป็นคนถนัดซ้ายมันลำบาก - เพราะนายเมาไง
ฉันต้องลงน้ำหนักไปที่ข้อศอกด้านขวาน่ะ
- คนถนัดซ้ายเลยอยู่ไม่ยืน - นายตายแน่
- ใครตายนะ - ฉันรู้จักผู้ชายคนหนึ่ง…
ว้าย!
ฮัลโหลค่า
เอ๋ บ้า จะมาจริงเหรอคะ
ตายแล้ว ดีใจสุดๆ เลย จะตั้งตารอเลยนะคะ!
- มีอะไรอ่ะ - ใครจะมาเหรอ
ทุกคนคะ
ในอีกสักครู่ ที่ร้านนี้…
จะมีไอดอลมาแหละค่า!
- เอ๋ - อะไรนะ
นี่เขาน่าจะใกล้มาถึงแล้วล่ะค่ะ
- จะมาเลยงั้นเหรอ - ไม่เห็นรู้เลยอ่ะ
เลือกไม่ถูกอ่ะ! เซ็กซี่ดีไหม หรือคิวต์ๆ ดีกว่า
ชอบสไตล์ไหนกันล่ะจ๊ะ
เลือกไม่ถูกอ่ะ!
นี่ไงไอดอล
เพราะฉันคือสาวน้อยหัวใจใสซื่อไงล่ะ
เพราะฉันตกหลุมรักเธอให้แล้วไงล่ะ
ชาวโตเกียวทุกท่าน ฉันเองค่ะ มัตสึอุระ อายะ!
- อายะ! - อายายะ!
คือว่านะ
เมื่อเช้า
ฉันตื่นตอนเก้าโมงเช้าล่ะค่ะ
แล้ว… ก็ไปล้างหน้าแปรงฟัน
ฉันมียาสีฟันอยู่หลอดหนึ่ง
และที่วางข้างๆ
ก็เป็นโฟมล้างหน้าของฉันค่ะ
ฉันเอามือเนี่ย ไปหยิบหลอดมาแหละค่ะ
แล้วก็เริ่มล้างหน้าค่ะ
แต่ว่า ฉันก็รู้สึกแบบว่า
"มันหนืดแบบแปลกๆ"
ดูหน้าเธอสิ
ฉันเลยรู้ตัว
อ๊ะ ฉันหยิบมาผิดหลอดซะแล้วล่ะค่ะ
"เย้! นี่คือฮอลิเดย์"
เย้! นี่คือฮอลิเดย์
ปรารถนาแสนสุขหน้าร้อนนี้
เย้! เข้าสู่ช่วงเวลาหรรษา
ฉันอยากตกหลุมรักเต็มเปา
ไอ!
เธอน่ะ ไหนว่าจะเป็นไอดอลไง แล้วนี่มันอะไร
พอดีฉันไปคิดมา
ฉันน่ะ ต้องทำสิ่งที่ตัวเองทำได้ค่ะ
เท่จริงๆ!
ไม่ๆ นี่แหละยอดแล้ว มันสนุกมากๆ เลย
นี่ คุณไอ ผมขอเอาคุณไอ ไปเสนอกับทางโปรดิวเซอร์ได้ไหม
- เอาจริงเหรอคะ - โอ๊ย โม้แล้ว!
ไม่โม้ครับ ผมเอาจริง
เลือกไม่ถูกอ่ะ! เซ็กซี่ดีไหม หรือคิวต์ๆ ดีกว่า
ชอบสไตล์ไหนกันล่ะจ๊ะ
เลือกไม่ถูกอ่ะ! ก็อยากให้โดนใจเธอนี่นา
เพราะฉันคือสาวน้อยหัวใจใสซื่อไงล่ะ
เพราะฉันตกหลุมรักเธอให้แล้วไงล่ะ
รับรองว่าดังแน่
ใช่ครับ ดังแน่นอน
"เย้! นี่คือฮอลิเดย์"
เย้! นี่คือฮอลิเดย์
ปรารถนาแสนสุขหน้าร้อนนี้
เย้! เข้าสู่ช่วงเวลาหรรษา
ฉันอยากตกหลุมรักเต็มเปา
เอาแล้ว!
เย้!
ทำอะไรล่ะนั่น
- คุณตลกจริงๆ! - สุดยอดไปเลย
สวัสดีครับทุกคน แขกรับเชิญวันนี้คือคุณฮารุนะ ไอครับ
สวัสดีค่า ฮารุนะ ไอค่า ฝากเนื้อฝากตัวด้วยนะคะ
ฝากตัวด้วยครับ
ให้ตาย คุณน่ารักจังแฮะ
พูดจริงเหรอคะ
ต้องชวนไปเดตซะแล้ว
เมื่อก่อนเนี่ย เห็นว่าเป็นผู้ชายนะครับ
กะเทยหรอกเหรอ งั้นขอผ่านครับ
ก็ว่าแล้ว!
ยอดเลยน้า…
- ดูไม่ออกเลย เขาเหมือนผู้หญิงมาก - จริงเหรอคะ
- ชอบคุณจัง ขอเก็บกลับบ้านนะ - เชิญป้ายหน้าเถอะครับ
ก็ว่าแล้ว ชอบฉันจริงๆ ด้วย
ช่วงนี้คุณดังมากเลย…
(ถึงสน.เท็นมะตะวันตก)
(ความเห็นอย่างเป็นทางการ) (คลินิกศัลยกรรมพลาสติกวาดะ)
(เกี่ยวการสาเหตุการตาย นี่เป็นความเห็นทางการของผม…)
(ผมทำสิ่งที่ทำได้)
(หากผมจะต้องขึ้นศาลเพราะไม่อาจช่วยชีวิต…)
ก็ว่าแล้ว!
เรียบร้อย
โธ่เอ๊ย
คุณหมอ
ตื่นได้แล้วล่ะค่ะ
คุณหมอ
ต๊ายตาย ไอจังนี่สุดยอดจริงๆ
พวกเขาขำกลิ้งเหมือนสัปดาห์ก่อนเลย
ดีใจจังค่ะ
ทุกคนชื่นชมไอจังกันหมดเลยนะ
แล้วก็ไม่ใช่แค่ผู้ชม แต่เธอยังครองใจพวกสตาฟฟ์ด้วยแหละ
- ใช่ครับ - เพราะคุณฟุจิกับทุกๆ คนต่างหากล่ะคะ
ยังไงก็เถอะ ไอจังน่ะยอดที่สุดเลย
- สัปดาห์หน้าฝากด้วยนะ - ฝากเนื้อฝากตัวด้วยค่ะ!
ขอบคุณที่ตั้งใจนะจ๊ะ
- สัปดาห์หน้านะครับ - ฝากด้วยนะค้า!
- ขอบคุณนะ - ขอบคุณมากค่า!
ฮัลโหลค่า
สวัสดีค่ะ คิโยมิยะจากวาดะคลินิกค่ะ
อ้อ ไม่เจอกันนานเลยนะคะ
(คุณหมอวาดะ โคจิได้จากไปแล้ว)
(คลินิกปิดทำการถาวร)
(คุณหมอวาดะ)
เด็กๆ ที่ร้านฉันน่ะ…
ช็อกกันทุกคนเลยล่ะ
เหตุการณ์นั้นมันคงส่งผลกระทบกับเขา
คุณหมอน่ะ เพราะอยากเล่าความจริงในแบบของเขา
เขาก็เลยไม่ได้จ้างทนาย
แล้วสุดท้าย
พวกนั้นก็ให้อัยการดำเนินคดีเขา บอกว่าเขาวางยาสลบผิดพลาด
แต่ถึงอย่างนั้น
ก็ยังมีคนไข้ไปต่อแถวรอเขาเพียบอยู่ดี
เขายังผ่าตัดต่อไปทั้งที่ไม่ได้หลับได้นอน
เขาอ่อนล้าสะสม
จนกลายเป็นมีอาการนอนไม่หลับ
เขาเลยต้องพึ่งยาสลบน่ะ
เขาคงกะปริมาณยาผิดไปแน่ๆ
ทำผู้หญิงมากมายร้องไห้แบบนี้
ไอ้ผู้ชายเฮงซวย
ฉันน่ะ…
ฉันบอกคุณหมอเอาไว้ตอนที่เขามาหา
บอกว่าพวกเราไม่ได้ผิดพลาด
บอกว่าพวกเราจะต้องเจิดจรัส
ฉันยังเจิดจรัสได้อีก
อยากให้คุณหมอได้เห็นจัง
นี่ก็เยอะแล้วนะ
ยังไม่พอค่ะ!
ไม่พอ
ฉันไม่อยากให้สิ่งต่างๆ จบแบบครึ่งๆ กลางๆ
ถ้าเกิดฉันเจิดจรัสยิ่งกว่านี้อีก…
คุณหมอเขาจะเห็นหรือเปล่าคะ
ก็ต้องเห็นสิ
เขา… ต้องจ้องมาจากโลกหน้าแบบตาถลนแน่
แล้วก็คงจะตาแห้ง เพราะจ้องไอแบบนั้นไง
- แป๊บหนึ่งสิ - รีบเดินสิยะ
ปากไม่ต้อง ขยับแค่เท้าก็พอ
- ใช่ - รีบๆ หน่อย
- ทันเวลาแหละ - ก็ยังสายอยู่ดี
- อ่ะ นี่ธง - เรามาทัน
- ขอบใจ - ขอบใจ
- เริ่มแล้วล่ะ - เริ่มแล้ว
ทรงผมของฉันเปลี่ยนเป็นทรงใหม่
เธอบอกว่าฉันนั้นดูเปลี่ยนไป
น่ารักจังเลย!
ท่าทางเธอนั้นช่างดูเขินๆ ซะไม่มี
ตอนที่เธอนั้นเดินผ่านฉันไป
ถ้าก่อนนั้นเธอได้บอกฉันไว้คงดี
ว่าฉันดูดีถูกใจของเธอ
ท่าทางเธอนั้นดูจะลังเลตลอดเลย
เหมือนซ่อนตัวไว้หลังม่านพรางตา
ไอ!
เฟรช เฟรช เฟรช!
เปิดประตูสู่คิมหันต์
แล้วพาฉันไปยังที่ใดสักแห่ง
เฟรช เฟรช เฟรช!
หน้าร้อนจะเปิดประตูบานนั้น
แล้วพาเราไปในแบบที่ตัวเราเป็น
(โคจิ วาดะ) (1953-2007)
คุณหมอคะ
สุดยอดไปเลยเนอะ
ฉันเป็นที่หนึ่งของโลกแล้ว
แต่ว่า…
คุณหมอน่ะสุดยอดกว่าฉันซะอีก
ที่ทำให้จู๋ของคนกว่า 600 คนหายไป
เหลือเชื่อเลยนะนั่น
ไข่ของฉัน…
จู๋ของฉัน…
คุณตัดให้ฉันเป็นคนแรกเลยใช่ไหมล่ะ
นั่นน่ะ…
คือเรื่องที่ฉันภูมิใจจริงๆ
โชว์นี้สำหรับคุณหมอ
ฉันจะร้องเพลง…
และจะเต้นค่ะ
คอยดูนะคะ
การร้องเพลงเต้นรำของผู้หญิงคนแรก…
จากฝีมือของคุณหมอ
ขอบคุณนะคะคุณหมอ
ถ้าไม่ได้เจอกับคุณหมอล่ะก็ ฉันก็คงจะ…
ขอบคุณค่ะ
ลาแล้ว ความเจ็บปวดที่แสนหวาน
ค่ำคืนเหล่านั้นที่ฉันได้แต่เอามือเท้าคาง
มันจบแล้วเมื่อวาน
ฉันอยากยืนยันให้มั่นใจ
ว่าการพบกันของสองเรานั้นมีความหมาย
ฉันจึงลืมตากลางความมืด
เสียงฝีเท้าที่ดังรีบเร่งขึ้นลงบันไดฉุกเฉิน
ฉันอยากให้มันสะท้อน
ในโลกที่หลับใหล
มอเตอร์ไซค์ที่ถูกทิ้งไว้ในลานที่ร้างว่างเปล่า
ภาพขีดเขียนบนกำแพง
ฉันแหงนมองมันทุกอย่าง
ไอ!
ความเศร้าที่แท้จริง
จะเยียวยาได้ก็เพียงแต่จากภายใน
ฉันเริ่มเข้าใจในการเปลี่ยนแปลงของฉัน
จะเปลี่ยนแปลงสิ่งต่างๆ เพื่อวันพรุ่งนี้
ฉันอยากมีใครสักคนที่เข้าใจ
ความทุกข์ ความฝัน ทันทีทันใด
ถ้าหากเธอคิดจะไล่ตามความฝัน
ขอเธอจงอย่าได้หลั่งน้ำตาโดยง่าย
นี่คือบทเรียนที่เธอได้สอนฉันมา
ความกลัว ความฝัน ฉันปลดปล่อยมันไป
สัมผัสหัวใจที่ปวดร้าว
ต่อให้มีรอยยิ้มห้อมล้อมรอบกายมากสักเพียงใด
แต่คืนเหงาก็หนักหนา
ฉันอยากบอกต่อกับใครๆ
ถ้อยคำที่ฉันเขียนไว้ที่ขอบตำรา
พวกมันพลันมีชีวิตขึ้นมา
(คุณหมอวาดะ โคจิ)
(ทุ่มเทให้บริการดูแลเพื่อยืนยันเพศสภาพ แก่ผู้ที่มีภาวะสับสนทางเพศจำนวนมาก)
(ในราคาที่เข้าถึงได้)
(ตลอดทั้งชีวิต เขาทำการผ่าตัดกว่า 600 ครั้ง)
การอยู่โดดเดี่ยวลำพังมันมอบพละกำลัง
และฉันไม่อยากเสียมันท่ามกลางผู้คนของเมือง
ฉันอยากไล่ตามการเปลี่ยนแปลงของฉันต่อไป
ฉันจะทำให้วันพรุ่งนี้เป็นวันใหม่
ฉันอยากมีใครสักคนที่เข้าใจ
ความทุกข์ ความฝัน ทันทีทันใด
นี่คือการใช้ชีวิตในแบบตัวเอง
ไม่ยอมให้ใครมาบอกมาชี้วิธีให้
ฉันอยากดูมันไปพร้อมกับเธอจากนี้ไป
ความกลัว ความฝัน จะกอดมันไว้แนบกาย
ฉันเริ่มเข้าใจในการเปลี่ยนแปลงของฉัน
จะเปลี่ยนแปลงสิ่งต่างๆ เพื่อวันพรุ่งนี้
ฉันอยากมีใครสักคนที่เข้าใจ
ความทุกข์ ความฝัน ทันทีทันใด
ถ้าหากเธอคิดจะไล่ตามความฝัน
ขอเธอจงอย่าได้หลั่งน้ำตาโดยง่าย
นี่คือบทเรียนที่เธอได้สอนฉันมา
ความกลัว ความฝัน ฉันปลดปล่อยมันไป
คำบรรยายโดย วรพล ถาวรวรานนท์